laion/Wikipedia-Exotic huggingface dataset:
קטורה אורג'י

קטורה אורג'י (באנגלית: Keturah Orji; נולדה ב-5 במרץ 1996) היא אתלטית אמריקאית, שיאנית ארצות הברית בקפיצה משולשת. אורג'י נולדה בהובוקן שבניו ג'רזי בתם של אנטוני וניקול ולה שלושה אחים. כילדה הצטיינה בהתעמלות מכשירים בטרם עברה להתחרות באתלטיקה. ב-2013 זכתה במדליית כסף בקפיצה לרוחק ובמדליית ארד בקפיצה משולשת באליפות העולם באתלטיקה לנוער שנערכה בדונצק שבאוקראינה. היא החלה ללמוד באוניברסיטת ג'ורג'יה וחברה בנבחרת האתלטיקה שלה. ב-2015 זכתה באליפות ה-NCAA בקפיצה משולשת בשיא מכללות של 14.17 מטר. ב-2016 זכתה שוב באליפות בשיא אמריקאי של 14.53 מטר, ב-2017 זכתה בפעם השלישית וב-2018 בפעם הרביעית. כמו כן זכתה ב-2018 באליפות המכללות בקפיצה לרוחק. באליפות העולם באתלטיקה באולם שהתקיימה בפורטלנד סיימה רביעית בתוצאה של 14.14 מטר. באולימפיאדת ריו דה ז'ניירו סיימה רביעית בשיא אמריקאי של 14.71 מטר. באליפות העולם באתלטיקה באולם 2018 סיימה חמישית בתוצאה של 14.32 מטר. ביוני 2018 זכתה באליפות ארצות הברית בשיא אליפות של 14.59 מטר. על הישגיה במכללות זכתה בגביע באוורמן. באליפות העולם באתלטיקה 2019 סיימה במקום השביעי בתוצאה של 14.46 מטר. באולימפיאדת טוקיו סיימה שביעית בתוצאה של 14.59 מטר. באליפות העולם באתלטיקה באולם 2022 סיימה במקום השביעי בתוצאה של 14.22 מטר. באליפות העולם באתלטיקה 2022 סיימה שישית בתוצאה של 14.49 מטר. קפיצה לרוחק: 6.85 מטר (2021) קפיצה משולשת: 14.92 מטר (2021) קפיצה לרוחק: 6.72 מטר (2017) קפיצה משולשת: 14.69 מטר (2020) מדיה וקבצים בנושא קטורה אורג'י בוויקישיתוף קטורה אורג'י, באתר olympedia.org קטורה אורג'י, באתר התאחדות האתלטיקה הבין-לאומית קטורה אורג'י, באתר Track and Field (נשים) קטורה אורג'י באתר נבחרת ארצות הברית באתלטיקה קטורה אורג'י באתר גביע באוורמן
מקס ניומן

מקסוול הרמן אלכסנדר "מקס" ניומן (באנגלית: Max Newman; ‏7 בפברואר 1897 – 22 בפברואר 1984) היה מתמטיקאי ומפצח צפנים יהודי-בריטי. עבודתו במלחמת העולם השנייה הובילה לבניית קולוסוס - המחשב המתוכנת האלקטרוני הראשון בעולם. בנוסף לכך, הוא הקים את מעבדת המחשב באוניברסיטת מנצ'סטר, אשר הפיקה את המחשב הראשון בעולם בעל תוכנה מאוחסנת ב-1948, בשם "המכונה הניסיונית קטנת המידות של מנצ'סטר". מקס ניומן נולד בתור מקסוול נוימן בצ'לסי, לונדון, אנגליה למשפחה יהודית, ב-7 בפברואר 1897. אביו היה הרמן אלכסנדר נוימן, שהגיע במקור מן העיר הגרמנית בידגושץ' (כיום חלק מפולין) והיגר עם משפחתו ללונדון בגיל 15. הרמן עבד כמזכיר והתחתן עם שרה אן (פייק), מורה לאנגלית, בשנת 1896. המשפחה עברה לדולוויץ' בשנת 1903, וניומן למד בבית הספר של לונדון מ-1908. בבית הספר, הוא הצטיין במתמטיקה, וכן שיחק שחמט וניגן בפסנתר. בשנת 1915 זכה נוימן במלגה ללימודי מתמטיקה בקולג' סנט ג'ון, שבקיימברידג'. לימודיו נדחו בעקבות מלחמת העולם הראשונה. אביו נעצר בתור אויב לאחר תחילת המלחמה ב-1914, ועם שחרורו חזר לגרמניה. ב-1916 שינה ניומן את שמו מ"נוימן" לצורה האנגלית "ניומן", ואמו שרה עשתה זאת גם היא ב-1920. בינואר 1917 החל ניומן ללמד בבית הספר ביורק, ועזב באפריל 1918. הוא בילה כמה חודשים במחלקת הכספים של הצבא הבריטי, ולאחר מכן לימד בבית ספר שיגוול במשך שישה חודשים בשנת 1919, לפני שחזר לקיימברידג'. הוא נקרא לשירות צבאי בפברואר 1918, אך טען לסירוב מצפוני עקב אמונותיו וארץ מוצאו של אביו, ובכך נמנע מכל תפקיד מרכזי בלחימה. ניומן המשיך את לימודיו באוקטובר 1919, וסיים את תוארו ב-1921. את התזה שלו ביצע על שימוש במכונות סימבוליות (כדוגמת מכונת טיורינג שהומצאה מאוחר יותר) בתחום הפיזיקה. [דרוש מקור] פרק זה לוקה בחסר. אנא תרמו לוויקיפדיה והשלימו אותו. ב-5 בנובמבר 1923 נוימן נבחר לעמית מחקר בקולג' סנט ג'ון, שם עבד על הבסיס של טופולוגיה קומבינטורית. ההגדרות של נוימן פתרו בעיות שעלו מניסיונות הגדרה קודמים לתחום. פרסומיו של מעל לעשרים מאמרים הציבו אותו כ"מומחה בטופולוגיה מודרנית". בדצמבר 1934 נישא ללין לויד אירווין, סופרת, עם פטריק בלקט כשושבין. לזוג נולדו שני בנים, אדווארד (נולד ב-1935) וויליאם (נולד ב-1939). הממלכה המאוחדת הכריזה מלחמה על גרמניה ב-3 בספטמבר 1939. אביו של ניומן היה יהודי, דבר שהיווה בעיה לרגל עלייתו של הרייך השלישי. לין, אדווארד וויליאם עברו לארצות הברית ביולי 1940 (שם שהו במשך שלוש שנים לפני חזרתם לאנגליה באוקטובר 1943). אוסוולד ובלן מנע מניומן לעבור לאוניברסיטת פרינסטון, ולכן נשאר באוניברסיטת קיימברידג' שם המשיך לעשות במחקר והוראה. נפטר בקיימברידג', אנגליה. מקס ניומן, באתר פרויקט הגנאלוגיה במתמטיקה מקס ניומן, באתר MacTutor (באנגלית) מקס ניומן, באתר dblp Colossus: The secrets of Bletchley Park's code-breaking computers. Oxford University Press, USA. 2010. ISBN 0-19-957814-1. Wylie, Shaun (2004). "Newman , Maxwell Herman Alexander (1897–1984)". The Oxford Dictionary of National Biography. doi:10.1093/ref:odnb/31494. Newman, William (2010). "14. Max Newman - Mathematician, Codebreaker, and Computer Pioneer". In Copeland, B. Jack (ed.). Colossus The Secrets of Bletchley Park's Codebreaking Computers. Oxford University Press. pp. 176–188. ISBN 978-0-19-957814-6.
XBRL

XBRL (אנגלית: eXtensible Business Reporting Language; שפת דיווח עסקים והרחבות) הוא תקן גלובלי להעברת מידע עסקי. XBRL מאפשר את הביטוי של משמעות סמנטית שבדרך כלל נדרשת לדיווח עסקי. השפה מבוססת על תחביר XML ועל טכנולוגיות XML  כגון סכימת XML, XLink, XPath. השימוש העיקרי של XBRL הוא להגדיר ולהחליף מידע פיננסי, כגון דוחות כספיים. ספציפיקציית XBRL פותחה ופורסמה על ידי XBRL הבינלאומי בע"מ.  XBRL היא דרך מבוססת תקנים לתקשר ולהחליף מידע עסקי בין מערכות עסקיות. תקשורת אלה מוגדרים על ידי מטה-דאטה שנקבעו בטקסונומיות, אשר מכילות את הגדרות של הפרט הדיווח ומושגים ואת היחסים בין מושגים שונים, ומשמעות סמנטית. המידע שמועבר, כלול בגוף מסמך XBRL. אתר האינטרנט הרשמי של XBRL
אוליבר גולדסמית'

אוליבר גולדסמית' (באנגלית: Oliver Goldsmith; ‏10 בנובמבר 1730 – 4 באפריל 1774) היה סופר, מחזאי ומשורר אירי. גולדסמית' נודע בעיקר בעקבות הרומן "הכומר מוויקפילד", והפואמה הפסטורלית "הכפר הנטוש". תאריך ושנת לידתו של גולדסמית אינם ידועים בוודאות. על פי הספרייה של הקונגרס, הוא אמר לביוגרף שהוא נולד ב-10 בנובמבר 1728. מקום הולדתו גם אינו בטוח. או שהוא נולד ליד בליימהון, מחוז לונגפורד, אירלנד, שם היה אביו הכומר האנגליקני של הקהילה של פורגניי, או בבית של הסבא והסבתא שלו מצד אמו, בסמית היל, מחוז רוסקומון שם סבו אוליבר ג'ונס היה כומר ומורה בבית ספר לבישופות. כשהוא היה בן שנתיים, אביו של גולדסמית התמנה לכומר של הקהילה של "קילקני מערב" במחוז וסטמית'. ולכן המשפחה עברה לבית הכומר בליסוי, בין את'לון ובליימהון, והמשיכה לגור שם עד מותו של אביו בשנת 1747. מותו בטרם העת בשנת 1774 נבע כנראה בחלקו מאבחנה שגויה של דלקת בכליות שלו. גולדסמית' נקבר בכנסיית טמפל. והכיתוב על קברו הוא: "כאן טמון / אוליבר גולדסמית'". יש אנדרטה לזכרו במרכז בליימהון, וגם במנזר וסטמינסטר יש הספד שכתב לזכרו סמואל ג'ונסון. יהודה אטלס, "אוליבר גולדסמית: ילדה טובה", בספר ילדים גדולים (כרך 1, עמ' 32-27), הוצאת ידיעות אחרונות, 2003. מדיה וקבצים בנושא אוליבר גולדסמית' בוויקישיתוף אוליבר גולדסמית', באתר "Find a Grave" (באנגלית) אוליבר גולדסמית', באתר אנציקלופדיה בריטניקה (באנגלית) כתבי אוליבר גולדסמית' בפרויקט גוטנברג (באנגלית) אוליבר גולדסמיט (1728-1774), דף שער בספרייה הלאומית אוליבר גולדסמית', במסד הנתונים הקולנועיים IMDb (באנגלית) אוליבר גולדסמית', באתר MusicBrainz (באנגלית) אוליבר גולדסמית', באתר Discogs (באנגלית) "Oliver Goldsmith: A Poet, Naturalist, and Historian, who left scarcely any style of writing untouched, and touched nothing that he did not adorn. Of all the passions, whether smiles were to move or tears, a powerful yet gentle master. In genius, vivid, versatile, sublime. In style, clear, elevated, elegant." Epitaph written by Dr. Johnson, translated from the original Latin.
דן ג'רוויס

דן ג'רוויס (באנגלית: Dan Jarvis; נולד ב-30 בנובמבר 1972) הוא פוליטיקאי בריטי חבר מפלגת הלייבור המייצג את מחוז מרכז בארנסלי בפרלמנט של הממלכה המאוחדת. ג'רוויס נולד וגדל בנוטינגהאם. ב-1996 סיים תואר ראשון בלימודי אסטרטגיה ופוליטיקה בינלאומית באוניברסיטת אבריסטווית' וב-2011 סיים תואר שני קינגס קולג' לונדון. לאחר לימודי התואר הראשון התגייס לצבא הבריטי וסיים קורס קצינים באקדמיה הצבאית המלכותית בסנדהרסט. שירת כקצין ברגימנט המוצנח, במהלך מבצע כוח מאוחד שימש מפקד מחלקה בצוות קרב חטיבת התקיפה האווירית ה-16 והוצב בקוסובו ובהמשך שימש עוזרו של הגנרל מייק ג'קסון. בשנת 2000 הוצב בסיירה לאון בשלהי מלחמת האזרחים במדינה. הוא לחם במלחמת עיראק ובמלחמת אפגניסטן. בתפקידו האחרון שירת כקצין בדרגת מייג'ור בגדוד הראשון של קבוצת תמיכה בכוחות מיוחדים SFSG. ב-2011 נבחר על ידי מפלגת הלייבור להתמודד מטעמה בבחירות המיוחדות למושב מחוז מרכז בארנסלי בפרלמנט הבריטי שהתקיימו בעקבות הרשעתו בפלילים של חבר הפרלמנט המכהן אריק ילסלי. ג'רוויס התפטר משירות הקבע בצבא וניצח בבחירות ברוב של 60.8%. לאחר בחירתו כיהן כחבר בוועדה העסקים והיזמות בפרלמנט. באוקטובר 2011 מונה לשר זוטר לענייני תרבות ואמנות בממשלת הצללים של אד מיליבנד וב-2013 לשר זוטר למשפטים בממשלת הצללים. בבחירות הכלליות ב-2015 נבחר לתקופת כהונה נוספת ברוב של 55.7%. בבחירות ב-2017 הגדיל את יתרונו ל-63.9%. בשנים 2018–2022 כיהן כראש אזור דרום יורקשייר (שפילד רבתי[דרושה הבהרה]). ביולי 2024 מונה לשר לענייני ביטחון פנים במשרד הפנים. ג'רוויס נישא ב-2000 לקרוליין שנפטרה ב-2010 ממחלת הסרטן, לזוג נולדו שני ילדים. ב-2013 נישא בשנית ולזוג ילד אחד משותף. ביוני 2011 מונה לחבר במסדר האימפריה הבריטית. מדיה וקבצים בנושא דן ג'רוויס בוויקישיתוף אתר האינטרנט הרשמי של דן ג'רוויס דן ג'רוויס, ברשת החברתית פייסבוק דן ג'רוויס, ברשת החברתית אקס (טוויטר) דן ג'רוויס באתר הפרלמנט הבריטי
פיליפ אנדרסון

פיליפ וורן אנדרסון (באנגלית: Philip Warren Anderson‏; 13 בדצמבר 1923 – 29 במרץ 2020) היה פיזיקאי אמריקאי, חתן פרס נובל לפיזיקה לשנת 1977. אנדרסון נולד באינדיאנפוליס, אינדיאנה שבארצות הברית וגדל באורבנה שבאילינוי. הוא סיים את לימודיו התיכוניים באורבנה בשנת 1940. לאחר מכן, החל את לימודיו באוניברסיטת הרווארד עד לתואר הדוקטור. בשנים 1949–1984 הועסק על ידי מעבדות בל בניו ג'רזי, שם עבד על מגוון רחב של בעיות בפיזיקה של חומר מעובה. במהלך תקופה זו הוא פיתח את הרעיון בדבר "המיקום של אנדרסון" (Anderson Localization). ב-1963 נבחר כחבר האקדמיה האמריקאית לאמנויות ולמדעים. בשנים 1967–1975 שימש אנדרסון כפרופסור לפיזיקה תאורטית באוניברסיטת קיימברידג'. ב-1977 זכה בפרס נובל לפיזיקה יחד עם נוויל מוט וג'ון ואן ולק, על המחקר התאורטי הבסיסי של המבנה האלקטרוני של מערכות מגנטיות ולא מסודרות. בעיתונות דווח על המשמעויות המעשיות של המחקר התאורטי של אנדרסון ועמיתיו: "חתני הפרס הניבו רעיונות שהוגשמו בצורה מוחשית ברכיבים של מחשבי־ענק, מחשבי־כיס, מכונות־צילום משרדיות, מקלטי רדיו, מכשירים לגילוי חלקיקים אטומיים ומיתקנים לניצול אנרגיית השמש ... הידע של מוט ואנדרסון אודות ההתנהגות של חמרים גבישיים פירושו כי תאי־חימום באמצעות אנרגיה של השמש עשויים להיות זולים יותר בעתיד. בשנת 1982 הוענקה לו המדליה הלאומית למדעים. נפטר ב-29 במרץ 2020. מדיה וקבצים בנושא פיליפ אנדרסון בוויקישיתוף אתר האינטרנט הרשמי של פיליפ אנדרסון פיליפ אנדרסון, באתר פרס נובל (באנגלית) פיליפ אנדרסון, באתר פרויקט הגנאלוגיה במתמטיקה פיליפ אנדרסון, באתר dblp פיליפ אנדרסון, באתר גוגל סקולר פיליפ אנדרסון, באתר Semantic Scholar פיליפ אנדרסון, באתר אנציקלופדיה בריטניקה (באנגלית) פיליפ אנדרסון, באתר "Find a Grave" (באנגלית) שני אמריקאים ובריטי זכו בנובל בפיסיקה; מדען בלגי - בפרס בכימיה, דבר, 12 באוקטובר 1977
פרסטון (פירושונים)

האם התכוונתם ל... פרסטון – עיר בצפון-מערב אנגליה בילי פרסטון – מוזיקאי אמריקאי דאנקן פרסטון – שחקן אנגלי רוברט פרסטון – שחקן אמריקני
עונת 1970/1971 בגביע אירופה לאלופות בכדורגל

עונת 1970/1971 בגביע אירופה לאלופות בכדורגל הייתה העונה ה-16 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-18 באוגוסט 1970 ותחרות הסתיימה ב-2 ביוני 1971. בתחרות השתתפו 33 קבוצות. משחק הגמר נערך באצטדיון ומבלי הישן, לונדון. התחרות הסתיימה בניצחון של אייאקס בפעם הראשונה בתולדות המועדון. בתחרות השתתפו 33 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. לראשונה מאז תחילת התחרות בשנת 1955, ריאל מדריד לא העפילה למשחקים. בכל השלבים למעט משחק הגמר נערכו משחק בית ומשחק חוץ. חוק "שער חוץ", הורחב לכל שלבי התחרות. סוכם שבכל מקרה לא יהיה משחק נוסף, ובמקרה שאין אפשרות להגיע להכרעה תוך יתרון שער חוץ, המנצח יקבע בסדרת בעיטות עונשין. בזכות שער חוץ לאחר בעיטת עונשין 4:3 גמר גביע אירופה לאלופות 1971 מדיה וקבצים בנושא עונת 1970/1971 בגביע אירופה לאלופות בכדורגל בוויקישיתוף אתר האינטרנט הרשמי של עונת 1970/1971 בגביע אירופה לאלופות בכדורגל (באנגלית) נתונים מאתר אופ"א
מנפרד אייגן

מנפרד אייגן (בגרמנית: Manfred Eigen‏; 9 במאי 1927 - 6 בפברואר 2019) היה כימאי וביופיזיקאי גרמני, חתן פרס נובל לכימיה לשנת 1967 (במשותף עם רונלד ג'ורג' רייפורד נוריש וג'ורג' פורטר), "על מחקריהם בתגובות כימיות מהירות מאוד, המושפעות על ידי הפרעת שיווי משקל בעזרת פולסים קצרים ביותר של אנרגיה". אייגן נולד בבוכום שבגרמניה למשפחת מוזיקאים. לאחר שסיים את התיכון למד כימיה ופיזיקה באוניברסיטת גטינגן, מטעמה קיבל דוקטורט. ב-1957 היה למנהל מכון מקס פלאנק לכימיה ביופיזיקלית. ב-1965 קיבל תואר פרופסור לשם כבוד מטעם האוניברסיטה הטכנית בבראונשווייג. בשנת 1967 זכה אייגן בפרס נובל לכימיה, יחד עם רונלד ג'ורג' רייפורד נוריש וג'ורג' פורטר, על מחקריהם בעניין תגובות כימיות מהירות מאוד. יחד עם רותהילד וינקלר חיבר את ספר המדע הפופולרי The Laws of the Game: How The Principles of Nature Govern Chance, שיצא לאור בשנת 1983. נפטר ב-6 בפברואר 2019. מדיה וקבצים בנושא מנפרד אייגן בוויקישיתוף מנפרד אייגן, באתר פרס נובל (באנגלית) מנפרד אייגן, באתר פרויקט הגנאלוגיה במתמטיקה מנפרד אייגן, באתר dblp מנפרד אייגן, באתר אנציקלופדיה בריטניקה (באנגלית) מנפרד אייגן, באתר "Find a Grave" (באנגלית)
עונת 1971/1972 בגביע אירופה לאלופות בכדורגל

עונת 1971/1972 בגביע אירופה לאלופות בכדורגל הייתה העונה ה-17 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-19 באוגוסט 1971 ותחרות הסתיימה ב-31 במאי 1972. בתחרות השתתפו 33 קבוצות. משחק הגמר נערך באצטדיון פיינורד, רוטרדם. התחרות הסתיימה בניצחון של אייאקס בפעם השנייה ברציפות. בנוסף לאנטל דונאי (הונגריה אויפשט) שזכה בתואר מלך השערים, גם לאוי מקארי (סקוטלנד סלטיק) וסילבסטר טאקאץ' (בלגיה סטנדרד לייז') כבשו 5 שערים. בתחרות השתתפו 33 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. בכל השלבים למעט משחק הגמר נערכו משחק בית ומשחק חוץ. חוק "שער חוץ", הורחב לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח יקבע בסדרת בעיטות עונשין. לאחר בעיטת עונשין 5:4 בזכות שער חוץ גמר גביע אירופה לאלופות 1972 מדיה וקבצים בנושא עונת 1971/1972 בגביע אירופה לאלופות בכדורגל בוויקישיתוף אתר האינטרנט הרשמי של עונת 1971/1972 בגביע אירופה לאלופות בכדורגל (באנגלית) נתונים מאתר אופ"א
תקרית טהראן (1976)

תקרית טהראן בשנת 1976 הייתה אירוע בו נצפו עצמים בלתי מזוהים במערכות מכ"ם ועל ידי אזרחים, בטהראן בירת איראן, בשעות הבוקר המוקדמות, ב־19 בספטמבר 1976. שני מטוסי F-4 פנטום של חיל האוויר האיראני הוזנקו ודיווחו על תקלות במכשירי הניווט והתקשורת עם התקרבותם לעצמים. אחד מן הטייסים סיפר שמערכות הנשק של המטוס חדלו מלתפקד בעודו ניסה להינעל על המטרות. עב"מולוגים טוענים שלאחר שהתושבים חזו ב"אור בהיר בשמיים", הטייסים האיראנים נתקלו בעב"מ שלכאורה יכול לשתק את מערכת הניווט, התקשורת והנשק של המטוסים. קלאס, עיתונאי אמריקאי, כתב שאזרחי טהראן צפו בגוף אסטרונומי, כפי הנראה כוכב הלכת צדק, טענה זו חוזקה על ידי מומחה לחקר החלל. העיתונאי הוסיף שרמת אימונים נחותה ותחזוקה לקויה של המטוסים, היא זו שהובילה לתקלות במטוסיהם ולא השפעה על טבעית או חוצנית. קלאס חקר והוסיף שרק מטוס אחד מצמד מטוסי הפנטום לקה בתקלת מכשירים, והדבר נבע מכך שלמטוס זה היו תקלות חשמליות לאורך ההיסטוריה המבצעית שלו, ושהתיקון האחרון נעשה בו רק חודש לפני התקרית. קלאס הרחיב את חקירתו ודיבר עם האחראי במקדונל דאגלס (יצרנית המטוסים) על תחזוקת המטוס שהציע שהמכ"ם היה במצב ידני וכך נוצר בלבול שמא מערכות הנשק אינן עובדות. לגבי תיאוריהם של הטייסים על "עצמים בהירים" שצללו לארץ במהירות והותירו "שובל בוהק", הסופר בריאן דוניניג הצביע על כך שב־19 בספטמבר 1976 טהראן הייתה באזור של מטר מטאורים, כך שדיווחים על עצמים נופלים או אורות בהירים לא אמורים להיות זרים לתופעה. פרויקט הספר הכחול גל תצפיות העב"מים בבלגיה ?Tehran UFO incident – What happened, באתר Ufosightingstoday.org, ‏17 בפברואר 2012 (באנגלית). SHAUN RAVIV, [https://www.cjr.org/special_report/black-vault-foia-john-greenewald.php Inside the Black Vault A FOIA obsessive’s UFO-filled empire], Columbia Journalism Review, ‏MAY 6, 2020 Philip J. Klass, UFOs: The Public Deceived, Prometheus Books, 1 January 1983, ISBN [[מיוחד:משאבי ספרות חיצוניים/ISBN 978-0-87975-322-1|ISBN 978-0-87975-322-1]]
עונת 1972/1973 בגביע אירופה לאלופות בכדורגל

עונת 1972/1973 בגביע אירופה לאלופות בכדורגל הייתה העונה ה-18 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-13 בספטמבר 1972 ותחרות הסתיימה ב-30 במאי 1973. בתחרות השתתפו 30 קבוצות. משחק הגמר נערך באצטדיון הכוכב האדום, בלגרד. התחרות הסתיימה בניצחון של אייאקס בפעם השלישית ברציפות. בתחרות השתתפו 30 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין. בזכות שער חוץ גמר גביע אירופה לאלופות 1973. מדיה וקבצים בנושא עונת 1972/1973 בגביע אירופה לאלופות בכדורגל בוויקישיתוף אתר האינטרנט הרשמי של עונת 1972/1973 בגביע אירופה לאלופות בכדורגל (באנגלית) נתונים מאתר אופ"א
רות דייווידסון

רות אליזבת דייווידסון (באנגלית: Ruth Elizabeth Davidson; נולדה ב-10 בנובמבר 1978) היא פוליטיקאית סקוטית המכהנת כחברת בית הלורדים. קודם לכן כיהנה נציגת מחוז מרכז אדינבורו בפרלמנט הסקוטי ובשנים 2011–2019 כיהנה כמנהיגת המפלגה השמרנית הסקוטית ומנהיגת סיעת המיעוט בפרלמנט. דייווידסון נולדה באדינבורו שבסקוטלנד וגדלה בפייף להורים בני מעמד הפועלים. אביה עבד במכרות ובמזקקת ויסקי. סיימה תואר שני בספרות אנגלית באוניברסיטת אדינבורו. לאחר לימודיה עבדה ככתבת בעיתון ובתחנות רדיו מקומיות ובשנים 2002 עד 2009 בתחנת הרדיו BBC סקוטלנד. היא שירתה מספר שנים בכוחות המילואים כאלחוטנית, אך נאלצה לפרוש לאחר תאונת אימונים במהלכה שברה את גבה. ב-2009 הצטרפה למפלגה השמרנית, היא התמודדה בבחירות המיוחדות למושב מחוז צפון מזרח גלאזגו בפרלמנט הבריטי אך סיימה שלישית ולא נבחרה. בבחירות הכלליות ב-2010 התמודדה שוב למושב זה אך הפסידה פעם נוספת, במקביל שימשה ראש המטה של מנהיגת המפלגה השמרנית הסקוטית אנבל גולדי. במאי 2011 נבחרה לפרלמנט הסקוטי כנציגת גלאזגו. לאחר היבחרה שימשה דוברת המפלגה השמרנית הסקוטית לנושאי יחסי חוץ, אירופה ותרבות. בנובמבר 2011 נבחרה למנהיגת המפלגה בעקבות התפטרותה של גולדי. בבחירות לפרלמנט הסקוטי ב-2016 התמודדה ונבחרה למושב מחוז מרכז אדינבורו בפרלמנט. בבחירות אלו הובילה את המפלגה לגידול משמעותי בכוחה מ-15 מושבים ל-31 ולהיותה המפלגה השנייה בגודלה בפרלמנט לאחר המפלגה הלאומית הסקוטית על חשבון מפלגת הלייבור. ביולי 2016 מונתה לחברה במועצה המלכותית. בבחירות הכלליות בבריטניה ב-2017 הובילה את המפלגה השמרנית לזכייה ב-13 מושבים במחוזות סקוטלנד, לעומת מושב אחד בבחירות הקודמות, ההישג הטוב ביותר של המפלגה מאז 1983. בספטמבר 2019 התפטרה מכהונתה כמנהיגת המפלגה. ב-2020 נבחרה לבית הלורדים. ב-2021 מונתה לברונית והיא מכהנת בבית הלורדים. ב-2018 נכללה ברשימת טיים 100. דייווידסון מאורסת לבת זוגה ג'ן וילסון. באוקטובר 2018 נולד בנה. מדיה וקבצים בנושא רות דייווידסון בוויקישיתוף אתר האינטרנט הרשמי של רות דייווידסון רות דייווידסון, ברשת החברתית אקס (טוויטר) רות דייווידסון באתר הפרלמנט הסקוטי The Iron Lassie! Kickboxing lesbian Ruth Davidson is hailed as the next Thatcher after resurrecting the Tories in Scotland... but she insists she'll NEVER be PM, דיילי מייל, 13 במאי 2016 Ruth Davidson is the biggest Tory winner, ‏BBC, ‏9 ביוני 2017 רות דייווידסון באתר מגזין טיים
פלנחה

מפלגת הפלָנחֶה (בספרדית: Falange Española Tradicionalista y de las Juntas de Ofensiva Nacional Sindicalista, "הפלָנחֶה הספרדי המסורתי ושל חונטות התקיפה הלאומית הסינדיקליסטית") הייתה המפלגה החוקית היחידה בספרד תחת שלטון פרנקו. הפלנחה דגלה באידאולוגיה סינדיקליסטית נאציונל-פשיסטית. היא הוקמה בשנת 1937 על ידי איחוד של שתי מפלגות ימין קיצוניות: המפלגה הקרליסטית ומפלגת הפלנחה של ה-JONS (בספרדית: Falange Española de las Juntas de Ofensiva Nacional-Sindicalista). פירוקה היה ב-1977, על ידי המזכ"ל שלה, אדולפו סוארס, שמונה לראש הממשלה של ספרד הדמוקרטית. מפלגת הפלנחה הראשונה הצטרפה לצד הנאציונליסטי במלחמת האזרחים בספרד, ואחד מממנהיגיה, חוסה אנטוניו פרימו דה ריברה, הוצא להורג בכלא הרפובליקני. כשהגנרליסימו פרנקו צבר כוח, הוא איחד ב-19 באפריל 1937 את הפלנחה הראשונה עם המפלגה הקרליסטית, ובכך יצר חזית נאציונליסטית רחבה. כ-60% ממנהיגי הפלנחה הראשונה מצאו את מותם במהלך המלחמה. לאחר המלחמה הפכה המפלגה למפלגה היחידה בדיקטטורה של פרנקו, שנקראה "המדינה הספרדית". במהלך מלחמת העולם השנייה, לאחר כמה עימותים עם יוצאי המפלגה הקרליסטית, החליטו מנהיגי הפלנחה, בראשות פרנקו, להגדיר אותה בתור "תנועה" יותר מאשר "מפלגה", כדי להדגיש את הייחודיות הפלנגית-ספרדית-קתולית של הפלנגות, בניגוד לשאר המפלגות הפשיסטיות באירופה באותה תקופה. עם נפילת משטר פרנקו, ב-13 באפריל 1977, התפרקה המפלגה. המפלגה היוותה השראה למפלגת הכתאיב הלבנונית, שגם שאבה ממנה את שמה - הפלנגות, בתרגום לצרפתית. השם נגזר מהמילה היוונית Phalanx (פלנקס) - מערך צפוף של חיל רגלים. "كتيبة" ("כַּתיבַּה", בריבוי: كتائب, "כַּתַאאִיב") הוא תרגום לערבית של מילה זו. המפלגה הלבנונית נודעה גם בשמה הצרפתי "Les Phalanges". מדיה וקבצים בנושא פלנחה בוויקישיתוף יו תומאס, The Spanish Civil War‏ (2001), עמ' 903.
טומומי אינאדה

טומומי אינאדה (ביפנית: 稲田 朋美; נולדה ב-20 בפברואר 1959) היא פוליטיקאית יפנית, שכיהנה כשרת ההגנה בקבינט של שינזו אבה. אינאדה היא חברת המפלגה הליברלית-דמוקרטית ומכהנת כנציגת המחוז הראשון של פוקואי בבית הנבחרים של יפן. אינאדה נולדה במחוז פוקואי. ב-1981 סיימה לימודי משפטים באוניברסיטת ואסדה וב-1985 הוסמכה כעורכת דין. בספטמבר 2005 נבחרה לנציגת המחוז הראשון של פוקואי בבית הנבחרים של יפן ומאז נבחרה לשלוש תקופות כהונה נוספות ב-2009, ב-2012 וב-2014. בספטמבר 2010 נבחרה לסגנית מזכ"ל המפלגה הליברלית-דמוקרטית, באוקטובר 2012 מונתה ליושבת ראש החטיבה לענייני משפטים של המועצה לחקר מדיניות במפלגה. בדצמבר 2012 מונתה לחברה בקבינט של שינזו אבה כשרה לענייני רפורמה ברגולציה, רפורמה במינהל הציבורי ובשירות הציבורי, כשרה לענייני אסטרטגיית "יפן המגניבה" ולמדיניות ה"התמודדות מחדש" שהנהיג אבה. בספטמבר 2014 מונתה ליושבת ראש המועצה לחקר מדיניות של המפלגה. באוגוסט 2016 מונתה לשרת ההגנה בקבינט היפני. לאורך הקריירה שלה הביעה אינאדה דעות ימניות, היא התנגדה להגדרת מעשי יפן במלחמת העולם השנייה כפשעי מלחמה וכניסתה לקוריאה הדרומית נאסרה. בספטמבר 2014 נחשפה תמונה שלה יחד עם מנהיג התנועה הנאו-נאצית היפנית מה שגרם למבוכה לראש הממשלה אבה, אינאדה ציינה כי לא ידעה עם מי הצטלמה. היא תומכת בשינוי מדיניות הביטחון של יפן ושינוי החוקה הפציפיסטית שלה. ב-28 ביולי 2017 התפטרה מתפקידה לאחר שנחשף כי הסתירה מידע על כך שחיל משלוח יפני לדרום סודאן נשלח לאזור בו עדיין מתרחשים עימותים, בניגוד לחוקת יפן. אינאדה נשואה ואם לבן ובת. מדיה וקבצים בנושא טומומי אינאדה בוויקישיתוף אתר האינטרנט הרשמי של טומומי אינאדה (ביפנית) טומומי אינאדה, ברשת החברתית פייסבוק טומומי אינאדה, ברשת החברתית אקס (טוויטר) טומומי אינאדה, ברשת החברתית אינסטגרם טומומי אינאדה, סרטונים בערוץ היוטיוב טומומי אינאדה באתר ממשלת יפן סערת שחיתות ביפן: שרת ההגנה התפטרה, באתר ynet, 28 ביולי 2017 Abe Protégé With Nationalist Views Is Japan’s New Defense Minister, וול סטריט ג'ורנל, 4 באוגוסט 2016 אהוד הררי, "האביב הנשי" של הפוליטיקה ביפן פוגע בראש הממשלה, באתר הארץ, 21 באוקטובר 2014 Japanese defence minister to resign over South Sudan cover-up claims, הגרדיאן, 27 ביולי 2017
דגים זאביים

דגים זאביים (שם מדעי: Zoarcoidei) הם אחת מ-18 תת-הסדרות של סדרת הדקראים הגדולה. היא כוללת כ-400 מינים ב-9 משפחות. לדגים אלה גוף מוארך דמוי-צלופח, ראשים גדולים ומלתעות קשיחות וסנפירי גב וחזה קטנים. חלקם מצויים באקלימים ממוזגים וקרים ושוכנים בין הסלעים. למרות מראם המפלצתי של חלקם הם ניזונים בעיקר מחסרי חוליות כמו סרטנים, רכיכות וקיפודי ים. תת-סדרה דגים זאביים (Zoarcoidei) משפחה דגי זאב (Anarhichadidae) משפחה Bathymasteridae משפחה Cryptacanthodidae משפחה Pholidae משפחה Ptilichthyidae משפחה Scytalinidae משפחה Stichaeidae משפחה Zaproridae משפחה Zoarcidae מדיה וקבצים בנושא דגים זאביים בוויקישיתוף דגים זאביים, באתר ITIS (באנגלית) דגים זאביים, באתר Animal Diversity Web (באנגלית)
דמויי-אצטגנון

דמויי-אצטגנון (שם מדעי: Trachinoidei) היא אחת מ-18 תת-סדרות הסדרה הגדולה דקראים, בתוכה כ-251 מינים. בני קבוצה זו הם יצורים ימיים החיים על קרקעית הים באזורים חוליים ולעיתים אף בחוף. דגים אלו חיים בקרבת הקרקעית החולית ורבים מהם בעלי צבעי הסוואה ויכולים כך לארוב לטרף לא זהיר השוחה מעליהם. הם חיים בבדידות או בקבוצות. הם חיים כל הימים, הטרופיים והארקטיים וחלקם, כמו הצלופחוליים מכלכלים חיות ים שונות ונידוגים גם על ידי אנשים למאכל. אך מינים אחרים הם קוצניים ואף ארסיים. תת-סדרה דמויי-אצטגנון (Trachinoidei) משפחה צלופחוליים (Ammodytidae) משפחה חרוטשיניים (Champsodontidae) משפחה Cheimarrhichthyidae משפחה צ'יאסמודונטיים (Chiasmodontidae) משפחה דגחוליים (Creediidae) משפחה Leptoscopidae משפחה Percophidae משפחה קברנונים מהנדסים (Pholidichthyidae) משפחה פארניים (Pinguipedidae) משפחה דרקוניים (Trachinidae) משפחה Trichodontidae משפחה חוּטוֹנִיִּים (Trichonotidae) משפחה אצטגנוניים (Uranoscopidae) מדיה וקבצים בנושא דמויי-אצטגנון בוויקישיתוף דמויי-אצטגנון, באתר ITIS (באנגלית) דמויי-אצטגנון, באתר NCBI (באנגלית) דמויי-אצטגנון, באתר Animal Diversity Web (באנגלית)